b'\n_START_ARTICLE_\nPohodni\xc5\xa1tvo\n_START_SECTION_\nSORODNI IZRAZI\n_START_PARAGRAPH_\nV Zdru\xc5\xbeenih dr\xc5\xbeavah Amerike, v Kanadi, na Irskem in Veliki Britaniji imenujejo "pohodni\xc5\xa1tvo" rekreativno hojo po pe\xc5\xa1poteh in brezpotjih. Dnevni pohod pomeni pohodni\xc5\xa1ko aktivnost, ki jo zaklju\xc4\x8dimo v toku dneva. V severnem delu Anglije, na obmo\xc4\x8dju narodnih parkov Lake District in Yorkshire Dales hojo po hribih imenujejo tudi hribohodstvo (fell walking), Slovencem pa je bolj doma\xc4\x8d izraz hribolazenje. Avstralski izraz za pohodni\xc5\xa1tvo je bushwhaching. Ta izraz opisuje hojo po brezpotju, skozi goste gozdove, podrast ali grmovje, kjer je potrebno za nadaljevanje poti fizi\xc4\x8dno umikati rastlinje. V ekstremnih primerih, ko je rastlinje preve\xc4\x8d gosto in za \xc4\x8dloveka neprehodno, si ljudje z orodjem (najbolj pogosto z ma\xc4\x8deto) pomagajo utirati pot. Popotni\xc5\xa1tvo ali tramping ljudem z Nove Zelandije obi\xc4\x8dajno pomeni pohodni\xc5\xa1tvo s preno\xc4\x8devanjem ali dalj\xc5\xa1i pohod, lahko tudi po brezpotju, trekking pa je izraz, ki ga poznamo tudi v na\xc5\xa1ih krajih. Prednostno ga za ve\xc4\x8ddnevna pohodna potovanja v gorata obmo\xc4\x8dja uporabljajo v Indiji, Pakistanu, Nepalu, Severni in Ju\xc5\xbeni Ameriki, Iranu in vi\xc5\xa1jih predelih Vzhodne Afrike. Pohodni\xc5\xa1tvo na dalj\xc5\xa1e razdalje od to\xc4\x8dke do to\xc4\x8dke, se lahko ponekod imenuje tudi thru-hiking ali backpacking (predvsem v Severni Ameriki), \xc4\x8de gre za ve\xc4\x8ddnevno pohodni\xc5\xa1tvo s kampiranjem.\n_START_SECTION_\nZGODOVINA\n_START_PARAGRAPH_\nPohodni\xc5\xa1tvo v tak\xc5\xa1nem smislu se je za\xc4\x8delo razvijati v 18. stoletju, ko so ljudje za\xc4\x8deli spreminjati odnos do narave in pode\xc5\xbeelja. To sovpada z obdobjem romantike, sicer pa za\xc4\x8detki pohodni\xc5\xa1tva segajo \xc5\xbee v \xc4\x8das pred tem, ko so brezdomni ljudje po svetu potovali zaradi lakote in rev\xc5\xa1\xc4\x8dine.'